
ΑΘΗΝΑ 
25 ΙΟΥΛΙΟΥ 1991 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,710 στρεμμάτων στη θέση Παλιο- 
χώρι ή Ψαθί της Κοινότητας Βραχνεϊκων του Νομού Αχαΐας 1 

Κήρυξη αναδασωτέας έκτασης εμβαδού (6,000) έξι χιλιάδων τετρ. 
μέτρων έκτασης στη θέση Μούφακας περιφέρειας Κοινότητας 
Τυλίσου του Νομού Ηρακλείου.. 2 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση παρακατάθεσης από τη ΔΕΗ αποζημίωσης για ανα¬ 
γκαστική απαλλοτρίωση ακινήτων στο Νομό Αττικής (ΓΜ 
400Κν «ΚΥΤ ΛΑΡΥΜΝΑΣ - ΚΥΤ ΑΓ. ΣΤΕΦΑΝΟΥ» και πα¬ 
ραλλαγή Σαλονίκης . 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
Ακτή Καραϊσκάκη (Ο.Τ. 4), συνοικία Φανερωμένης, Δήμου Σα¬ 
λαμίνας (Ν. Αττικής) και καθορισμός ειδικών όρων και περιορι¬ 
σμών δόμησης . 4 

Τροποποίηση του εγκεκριμένου ρυμοτομικού σχεδίου Αθηνών, στην 
περιοχή 57 με: 1. χαρακτηρισμό ως πεζοδρόμων: α) της πλα¬ 
τείας Αγ. Μαρίνας, β) τμήματος της οδού Αμφικτύωνος μεταξύ 
της πλατείας Αγ. Μαρίνας και της οδού Ακάμαντος, γ) τμήμα¬ 
τος του περιφερειακού δρόμου του Αστεροσκοπείου Αθηνών με¬ 
ταξύ της πλατείας Αγ. Μαρίνας και της οδού Αιγινήτου και 2. 


καθορισμός χώρου ως χώρου Ιερού Ναού Αγ. Μαρίνας .... 5 

ΑΝΑΚΟΙΝΩΣΕΙΣ 

Γνωστοποίηση παρακαταθέσεως ποσού αποζημιώσεως από πράξη 
αναλογισμού στην Τρίπολη .... 6 

Ανακοίνωση παρακατάθεσης αποζημίωσης, λόγω προσκύρωσης οι¬ 
κοπέδου, στο συνοικισμό Άνω Τούμπας Θεσσαλονίκης, οδός Πο¬ 
λυγνώτου αριθ. 28 . 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο ΦΕΚ 305/Δ/24.5.91 που δημοσιεύθηκε 
το από 27.4.91 Π.Δ.. 8 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4391 (1) 

Κήρυξη αναδασωτέας έκτασης 1,710 στρεμμάτων στη θέση Παλιο- 

χώρι ή Ψαθί της Κοινότητας Βραχνεϊκων του Νομού Αχαΐας. 

Ο ΔΑΣΑΡΧΗΣ ΠΑΤΡΩΝ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας· 

2. Τις διατάξεις περί διοικητικής αποκέντρωσης, όπως τροποποιή¬ 
θηκαν και συμπληρώθηκαν μεταγενέστερα με το Ν.Δ. 532/70. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε από παράνομη 
εκχέρσωση και κατάληψη από τον Θεοφάνη Παναγ. Λυριντζή κάτοικο 
Πατρών (Σκαγιοπουλείου 52) τη δημόσια δασική έκταση για την οποία 
εκδόθηκε το αριθ. 4091/42/1.7.1991 Π.Δ. Αποβολής της υπηρεσίας 
μας εμβαδού 1,710 στρεμμάτων που βρίσκεται στη θέση Παληοχώρι ή 
Ψαθί της Κοινότητάς Βραχνεϊκων και προσδιορίζεται από τα στοιχεία 
Α,Β,Γ,Δ,Ε,Α όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της απόφασης αυτής και έχει όρια: 

Ανατολικά: Με αγρό ίδιου καταλήπτη. 

Δυτικά: Με δημόσια δασική έκταση. 

Βόρεια: Με αγρό ιδί&υ καταλήπτη. 

Νότια: Με δημόσια Δασική έκταση. 

Η παρούσα ισχύει μετά τη δημοσίευσή της στην Κοινότητα Βραχνεϊ- 
κων σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 1 Ιουλίου 1991 
Με εντολή Νομάρχη 
Ο Δασάρχης 
ΝΙΚ. ΠΕΤΡΑΚΗΣ 

Αριθ. 2197 (2) 

Κήρυξη αναδασωτέας έκτασης εμβαδού (6.000) έξι χιλιάδων τετρ. μέ¬ 
τρων έκτασης στη θέση Μούφακας περιφέρειας Κοινότητας Τυλίσου 

του Νομού Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις περί διοικητικής αποκέντρωσης, όπως τροποποιή¬ 
θηκαν και συμπληρώθηκαν μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 
γ) 178936/1496/20.11.1981, δ) 154659/24.5.1982, ε) 
141823/14.2.1983. 

5. Την αριθ. 2126/1.7.91 πρόταση της Δ/νσης Δασών Ηρακλείου 
με την οποία προτείνεται η κήρυξη της έκτασης που αναφέρεται στο 
θέμα ως αναδασωτέας. 

6. Την υπ’ αριθ. 1901/18.4.86 απόφασή μας «περί ορισμού εισηγη¬ 
τών και μεταβίβαση εξουσίας υπογραφής «Με εντολή Νομάρχη» απο¬ 
φάσεων, εγγράφων και άλλων πράξεων στους προϊσταμένους και υπαλ¬ 


λήλους των Υπηρεσιών Διανομαρχιακού και Νομαρχιακού Επιπέδου, 
αποφασίζουμε: 

Κηρύσσουμε αναδασωτέα, με σκοπό την προστασία της, την διατή¬ 
ρηση του χαρακτήρα της ώστε να αποκλεισθεί η διάθεση αυτής για άλλο 
προορισμό και την επαναφορά με φυσική ή τεχνητή αναγέννηση της δα¬ 
σικής βλάστησης στην προ της αλλοιώσεως κατάσταση, την δημόσια 
δασική έκταση εμβαδού (6.000) τετρ. μέτρων που βρίσκεται στη θέση 
«Μούφακας» περιφέρειας Κοινότητας Τυλίσου και προσδιορίζεται από 
τα στοιχεία ΑΒΓ ΔΕΖΗΘΙΚΛΜΝΞΟΠΑ στο με ημερομηνία 
14.6.1991 συνημμένο τοπογραφικό διάγραμμα του Τεχνολόγου Δασο¬ 
πονίας Αθανασίου Ποντικά που έχει θεωρηθεί από τον Δ/ντή Δασών 
Ηρακλείου. 

Η έκταση έχει όρια: 

Ανατολικά: Γεωργική έκταση (αμπέλια - ελιές). 

Δυτικά: Γεωργική έκταση (ελαιώνα). 

Βόρεια: Δασική έκταση. 

Νότια: Γεωργική έκταση (ελαιώνα), όπως και στο συνημμένο διά¬ 
γραμμα φαίνεται, που αποτελεί αναπόσπαστο μέρος της απόφασης αυ¬ 
τής- 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 3 Ιουλίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Φ 24102 (3) 

Ειδοποίηση παρακατάθεσης από τη ΔΕΗ αποζημίωσης για αναγκα¬ 
στική απαλλοτρίωση ακινήτων στο Νομό Αττικής (ΓΜ 400Κν 
«ΚΥΤ ΛΑΡΥΜΝΑΣ — ΚΥΤ ΑΓ. ΣΤΕΦΑΝΟΥ» και παραλλαγή Σα¬ 
λονίκης. 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 
Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» πληροφορούμε όλους όσοι: 

α) Έχουν δικαιώματα κυριότητας ή άλλα εμπράγματα δικαιώματα 
ή 

β) Έχουν εγγράψει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στους Δήμους Αυ¬ 
λώνα και Αχαρνών και στην Κοινότητα Κρυονερίου του Νομού Αττικής 
και έχουν απαλλοτριωθεί με την αριθ. 1084548/6506/0010/ 
19.7.1989 (ΦΕΚ Δ 474/1989) απόφαση Υπουργών Οικονομικών, 
Γεωργίας, ΠΕΧΩΔΕ και ΒΕΤ για την ΓΜ 400Κν «ΚΥΤ ΛΑΡΥ¬ 
ΜΝΑΣ - ΚΥΤ ΑΓ. ΣΤΕΦΑΝΟΥ» και παραλλαγή ΣΑΛΟΝΙΚΗΣ, τα 
εξής: 

Η αποζημίωση που καθόρισε η αριθ. 249/1991 απόφαση του Μονο¬ 
μελούς Πρωτοδικείου Αθηνών για τα παραπάνω ακίνητα και για τα συ¬ 
στατικά και προσαρτήματά τους, έχει κατατεθεί στο Ταμείο Παρακατα¬ 
θηκών και Δανείων με το αριθ. 1163/10.7.1991 γραμμάτιο σύστασης 
παρακαταθήκης, ποσού δρχ. σαράντα έξι εκατομμυρίων τετρακοσίων 
είκοσι δύο χιλιάδων οκτακόσιων δέκα έξι (46.422.816). 

Τα παραπάνω ακίνητα εικονίζονται στο αριθ. 52812/Σεπτ. 88 και 
Οκτωβ. 85 (φύλλα 12, 12Α, 13Α, 14, 14Α, 15, 16) κτηματολογικό 
διάγραμμα. 

Η παραπάνω αποζημίωση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

.10 Ιουλίου 1991 

Ο Νομικός Σύμβουλος ο 

Μ. ΔΕΛΟΥΚΑΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ, 72896/3774 (4) 

Χαρακτηρισμός ως διατηρητέου του κτιρίου που βρίσκεται στην Ακτή 

Καραϊσκάκη (Ο.Τ. 4), συνοικία Φανερωμένης, Δήμου Σαλαμίνας 

(Ν. Αττικής) και καθορισμός ειδικών όρων και περιορισμών δόμη- 

σης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 


«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις του άρθρου 2 της παρ. Γ11 της 85204/2589/1990 
απόφασης του Υπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Δ/ντές και στους Προϊ¬ 
σταμένους Δ/νσεων και Τμημάτων του Υπουργείου ΠΕ.ΧΩ.Δ.Ε.» (Β' 
808). 

3. Την από 17.4.1991 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την από 17.5.1991 (αριθ. πρωτ. 59934/4993/1991) σύμ¬ 
φωνη γνώμη του ενδιαφερομένου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην Ακτή 
Καραϊσκάκη (Ο.Τ. 4), συνοικία Φανερωμένης του Δήμου Σαλαμίνας 
(Ν. Αττικής), φερόμενο ως ιδιοκτησία Θεμιστοκλή Δ. Παπασωτηρίου 
όπως φαίνεται με μαύρη διαγράμμιση στο σχετικό πρωτότυπο τοπογρα¬ 
φικό διάγραμμα σε κλίμακα 1:1.000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 72896/1991 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

6. Για οποιαδήποτε εργασία στο εξωτερικό και εσωτερικό του διατη¬ 
ρητέου κτιρίου και στον περιβάλλοντα χώρο του, καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 5 Ιουλίου 1991 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΥΛΟΠΟΥΛΟΣ 

Τροποποίηση τοο εγκεκριμένου ρυμοτομικού σχεδίου Αθηνών, στην πε- 
ριοχή 57 με: 1. χαρακτηρισμό ως πεζοδρόμων: α) της πλατείας Αγ. 
Μαρίνας, β) τμήματος της οδού Αμφικτύωνος μεταξύ της πλατείας 
Αγ. Μαρίνας και της οδού Ακάμαντος, γ) τμήματος του περιφερεια¬ 
κού δρόμου του Αστεροσκοπείου Αθηνών μεταξύ της πλατείας Αγ. 
Μαρίνας και της οδού Αιγινήτου και 2. καθορισμός χώρου ως χώ¬ 
ρου Ιερού Ναού Αγ. Μαρίνας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 16η της 17.6.1991, αριθ. απόφ. 760) 

Αφού έλαβε υπόψη: 

1. Το με αριθμό πρωτοκόλλου 46740/988/91 Δημαρχιακό έγ¬ 
γραφο που συνοδεύει το σχετικό φάκελο. 

2. Τις διατάξεις του Π. Δ/τος 323/1989 (ΦΕΚ 146 Α) «Κωδικο¬ 
ποίηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228 Α) «περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π. Δ/τος από 29.12.86 (ΦΕΚ 16 Δ/21.1.87) 
«περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Το με αρ. πρωτ. 57401/90 έγγραφο της ΔΕΠΟΣ. 

6. Την από 14.1.91 έκθεση της Δ/νσης Σχ. Πόλεως. 

7. Την από 12.2.91 πρόταση τροποποίησης καθώς και το σχέδιο 
που τη συνοδεύει. 


8. Την από 19.3.91 εισήγηση προς το Σ.Χ.Ο.Π., της Νομαρχίας 
Αθηνών. 

9. Την από 26.4.91 γνωμοδότηση του Σ.ΧΟ.Π., (πράξη 12η, συνε¬ 
δρίαση 13η). 

10. Την από 26.3.91 βεβαίωση του Αντιδημάρχου περί τήρησης 
της νόμιμης διαδικασίας, αποφασίζει: 

Την τροποποίηση του εγκεκριμένου ρυμοτομικού σχεδίου της πόλεως 
των Αθηνών, περιοχή 57 με: 1. χαρακτηρισμό ως πεζοδρόμων: α) της 
πλατείας Αγ. Μαρίνας με στοιχεία ΑΒΓΔΕΖΗΘΙΚΛΜΝΞΑ, β) 
τμήματος της οδού Αμφικτύωνος μεταξύ της πλατείας Αγ. Μαρίνας και 
της οδού Ακάμαντος, γ) τμήματος του περιφερειακού δρόμου του Αστε¬ 
ροσκοπείου Αθηνών μεταξύ της πλατείας Αγ. Μαρίνας και της οδού Αι- 
γινήτου και 2. καθορισμό χώρου με στοιχεία αβγδεζηθικλμα ως χώρου 
Ιερού Ναού Αγ. Μαρίνας. 

Η τροποποίηση αποτυπώνεται στο διάγραμμα σε κλ. 1:500 που φέ¬ 
ρει τις υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (20) ημέρες μετά την δη¬ 
μοσίευση, προς ενημέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα Κυβέρνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

ΙΩΑΝΝΗΣ ΒΛΑΧΟΓΙΑΝΝΗΣ 

ΑΝΑΚΟΙΝΩΣΕΙΣ 


( 6 ) 

Γνωστοποίηση παραχαταθέσεως ποσού αποζημιώσεως από πράξη ανα¬ 
λογισμού στην Τρίπολη. 


Η Ιωάννα συζ. Σαράντου Μπιτσάνη το γένος Γεωργίου και Μαρίας 
Κατσαρού, κάτοικος Τρίπολης (Μητροπέτροβα) 9) κατέθεσε στο Ταμείο 
Παρακαταθηκών και Δανείων με το με αριθ. και ημερομηνία 16915/ 
8.7.1991 Γραμμάτιο Συστάσεως Παρακαταθήκης του γραφείου Πα¬ 
ρακαταθηκών Τρίπολης υπέρ του δικαιούχου Ηλία Μπολοβή του Δημη- 
τρίου και της Βασιλικής κατοίκου Τρίπολης (Πάροδος Ευριδίκης) την 
αποζημίωση που καθορίσθηκε με την υπ’ αριθ. 22/1990 απόφαση του 
Μον/λούς Πρωτοδικείου Τρίπολης (η οποία τιμή είναι οριστική) σύμ¬ 
φωνα με την 5/1989 πράξη Αναλογισμού της Διευθύνσεως Τεχνικής 
Υπηρεσίας Ν. Αρκαδίας η οποία επικυρώθηκε με την 3318/ 
23.11.1989 απόφαση του Νομάρχη Αρκαδίας για το τμήμα υπό στοι¬ 
χεία (15,λ,χ,15) έκτασης 0,40 τ.μ. που αναφέρεται στην παραπάνω 
πράξη κι απεικονίζεται στο σχετικό μ’ αυτή τοπογραφικό διάγραμμα με 
ημερομηνία Σεπτέμβριος 1987 του Πολ. Μηχανικού Κων/νου Τραγά 
και έχει επικυρωθεί από την Δ.Τ.Υ. Ν. Αρκαδίας. 

Η αποζημίωση αυτή ανέρχεται σε επτά χιλιάδες εξακόσιες δρχ. 
(0,40 τ.μ. X 19.000 δρχ. το τ.μ. = 7.600 δρχ.) και αφορά την τακτο¬ 
ποίηση του ακινήτου το οποίο της ανήκει σήμερα μετά από μεταβίβαση 
προς αυτήν και βρίσκεται στο 138 Α Ο.Τ. του Δήμου Τρίπολης προς 
διάνοιξη εγκεκριμένης οδού. 

(Αριθ. διπλ. Δημ. Ταμείου Δικ. Εισπρ. Αθηνών 4713326/ 
11.7.91). 

Τρίπολη, 8 Ιουλίου 1991 

Η Πληρεξούσια Δικηγόρος 
ΦΩΤ. ΠΑΠΑΝΤΩΝΟΠΟΥΛΟΥ 


Ανακοίνωση παρακατάθεσης αποζημίωσης, λόγω προσκύρωσης οικο¬ 
πέδου, στο συνοικισμό Άνω Τούμπας Θεσσαλονίκης, οδός Πολυ¬ 
γνώτου αριθ. 28. 


Με την υπ’ αριθ. 269/1990 απόφαση του Μονομελούς Πρωτοδι¬ 
κείου Θεσσαλονίκης καθορίσθηκε προσωρινώς αποζημίωση συνολικού 


ποσού 1.650.000 δρχ., για το οικόπεδιχό τμήμα, που απαλλοτριώθηκε 
με την υπ’ αριθ. 5983/1990 πράξη τακτοποίησης και αναλογισμού 
αποζημίωσης της Δ/νσης Πολεοδομίας Θεσσαλονίκης και εγκρίθηκε με 
την υπ’ αριθ. ΔΠ/ΤΑ/ΟΙΚ/43277/3081/1990 απόφαση του Νο¬ 
μάρχη Θεσσαλονίκης και που φαίνεται αυτό στο τοπογραφικό διά¬ 
γραμμα, που συνοδεύει την πράξη αυτή με τα στοιχεία 2 - 1 - 12ερ - 
13ερ - 2, συνολικού εμβαδού 27,50 τ.μ., που βρίσκεται στο Συνοικι¬ 
σμό Άνω Τούμπας Θεσσαλονίκης και στην οδό Πολυγνώτου αριθ. 28. 

Το παραπάνω οικοπεδικό τμήμα προσκυρώθηκε σε οικόπεδο ιδιο¬ 
κτησίας Νικομάχης ή Νίκης χήρας Γεωργίου Αργυρίου, το γένος Παύ¬ 
λου Μαντζουράνη. 

Η αποζημίωση κατατέθηκε στο Ταμείο Παρακαταθηκών και Δα¬ 
νείων με το Νο 480375/28.3.1991, γραμμάτιο σύστασης παρακατα¬ 
θήκης του Ταμείου Παρακαταθηκών και Δανείων, υποκαταστήματος 
Θεσσαλονίκης, και το γραμμάτιο αυτό κατατέθηκε στη Συμβολαιο¬ 
γράφο Θεσσαλονίκης Ευθυμία Θωμά Γερασιμίδου - Δεληγιώργη και 
συντάχθηκε η υπ’ αριθ. 9867/16.4.1991 πράξη κατάθεσης Γραμμα¬ 
τίου, σύστασης παρακαταθήκης της ίδιας συμβολαιογράφου. 

Η παρακατάθεση έγινε υπέρ του Ελληνικού Δημοσίου και του Δήμου 
Θεσσαλονίκης. 

Η ανακοίνωση γίνεται προς γνώση και για τις νόμιμες συνέπειες των 
δικαιούχων της αποζημίωσης. 

(Αριθ. διπλ. Δημ. Ταμείου Τούμπας 4963525/4.7.91). 

Θεσσαλονίκη, 2 Ιουλίου 1991 

Ο Πληρεξούσιος Δικηγόρος 
ΝΙΚΟΛΑΟΣ ΚΑΡΑΔΕΜΗΤΡΟΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 305/Δ/24.5.91 που δημοσιεύθηκε το από 27.4.91 Π.Δ. 
«έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Χαλανδρίου» 
στο Άρθρο 1 και στον 4ο στίχο έχει γραφτεί: «...και ειδικότερα έναντι 
των 53 και 288 οικοδομικών τετραγώνων ....» κ.λπ. 

αντί του ορθού:.και ειδικότερα έναντι των 53 και 228 οικοδομι¬ 

κών τετραγώνων». 

(Από το ΥΠ.Ε.ΧΩ.Δ.Ε.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




